หนูเป็นตกขาวมีสีน้ำตาลมา2-3วันค่ะแต่ไม่มีอาการอะไรจะสามารถหายได้ไหมคะ
สวัสดีค่ะ หากตกขาวดังกล่าวมีปริมาณที่ไม่มาก ไม่มีกลิ่นเหม็นรุนแรง ไม่มีอาการคันหรือแสบช่องคลอด ไม่มีปวดท้องน้อย อาจสังเกตอาการไปก่อนค่ะ โดยสีน้ำตาลที่เห็น อาจเป็นเลือดเก่าที่ปนออกมา ซึ่งอาจเป็นเลือดประจำเดือนที่ค้างอยู่ในมดลูกได้แต่หากตกขาวมีปริมาณมาก มีกลิ่นเหม็นรุนแรง มีอาการคันหรือแสบช่องคลอด มีปวดท้องน้อย หรือมีเลือดออกกะปริดกะปรอยร่วม ถือว่าผิดปกติ โดยอาจเกิดจากสาเหตุ เช่นมีการติดเชื้อในช่องคลอด มีมดลูกอักเสบมีเยื่อบุโพรงมดลูกหนาตัวผิดปกติ เป็นต้น ซึ่งในกรณีนี้ควรไปพบแพทย์เพื่อหาสาเหตุค่ะหรืออาจเกิดจากการใช้ยาฮอร์โมนชนิดต่างๆ เช่น ยาสตรี สมุนไพร อาหารเสริมต่างๆ เป็นต้น